Hume

**Hume** és el dotzè episodi de la Primera Temporada de Merlí i el dotzè de la sèrie.

S'organitza una recollida d'aliments a l'institut, però el Merlí critica la iniciativa. El Toni s'enfada amb ell perquè això esquitxa la família del Joan, que organitza la campanya. El Bruno se'n fot del Santi a la cara. L'Ivan encara se sent insegur. Alguns alumnes se'n riuen de l'Oliver el Merlí haurà de fer alguna cosa.

## Sinopsi

    El Merlí els hi explica als Peripatètics David Hume, però cada vegada que l'Oliver fa alguna intervenció, el Gerard i el Marc riuen del seu comportament amanerat. El Merlí deriva la lliçó a comentar que la campanya de recollida d'aliments que ha organitzat l'Institut, serveix només per netejar les seves consciencies i que no haurien de ser ells els que haurien d'ajudar als més necessitats, sinó aquells que han ajudat a empitjorar-los. El Merlí crea una revolta a la classe i tots decideixen fer un boicot a la campanya. Mentre els alumnes s'estan menjant els aliments de la campanya, el Toni entra a classe i veu el que ha provocat el Merlí.

 Al passadís, la Tània i l'Oliver es reconeixen, ja que s'havien conegut feia temps en un càmping. Els dos és posen al dia i quan la Tània li pregunta a l'Oliver pel seu germà aquest li diu que va morir i intenta canviar de tema. La Tània insisteix preguntant pel seu germà i l'Oliver li diu que no en vol parlar del tema. Un cop ha vist al Bruno, l'Oliver li pregunta a la Tània dient que sap que és gai, però ella li diu que no vol que ningú ho sàpiga. El Toni li fot la bronca al Merlí pels seus actes, però ell ataca l'hipocresia de la campanya. La Laia i l'Albert pregunten pel boicot al Toni, que els hi diu que la campanya segueix endavant. I quan els dos diuen d'anar a comprar junts el Merlí els hi pregunta si ja s'han embolicat. L'Oliver té l'atenció de les noies mentre els hi explica com es va embolicar amb un noi, fins que veu passar al Bruno. L'Oliver li pregunta si ells són els únics gais de l'institut, però el Bruno s'altera, l'insulta i se'n va.

 El Merlí ha quedat amb l'Iván a un bar a prop de casa seva, i li explica que l'Oliver, el noi nou, ha explicat a tota la classe que és gai, sense importar-li el que els demès pensessin. L'Iván diu que ell odiava quan se'n reien d'ell a classe, entre ells el Pol. El Merlí li diu que ara el Pol ja l'ha conegut. L'Iván li diu que el pitjor era que molts professors sabien el que estava passant, però que no feien res per impedir-ho, al que el Merlí li diu que això canviarà quan torni. L'Iván però, no en té ganes de tornar. En un moment en el que l'Iván va al lavabo, el Merlí s'amaga i obliga a tornar a l'Iván sol a casa. A casa, l'Iván s'enfada per haver-lo deixar tirat i llavors arriba la Míriam. L'Iván li explica el què ha fet el Merlí, però ella es posa de part del professor. El Merlí acaba de posar al dia a la Míriam dels seus actes amb el boicot i torna cap a l'Institut. Al passadís, el Bruno se'n riu del Santi al veure'l passar, però aquest cop la Glòria el pilla, però el deixa marxar. Acte seguit va a parlar amb el seu marit perquè hi faci alguna cosa i perquè parli amb el Merlí. El Bruno es fa l'heroi davant dels seus companys sobre el què ha passat, però a la Mònica no li fa cap gràcia. Llavors les rialles passen del Santi a l'Oliver i la Mònica finalment decideix anar amb el grup de noies, cansada del que està escoltant.

 La Gina, enfadada, li demana explicacions al Merlí pels seus actes del boicot, ja que s'ho ha pres com un atac personal per formar part de l'AMPA. El Merlí li diu que l'únic motiu del boicot és perquè creu que la campanya és hipòcrita i que així els hi ha fet saber a classe i que han sigut els alumnes els que s'hi han afegit. El Merlí entra a classe substituint a la Laia, que en paraules seves: està arreglant el món amb la recollida d'aliments. L'Oliver pregunta a tota la classe com ha quedat el boicot, al que el Marc i el Gerard riuen d'ell per la seva manera de parlar. L'Oliver s'hi encara, però el Merlí hi intervé. Els fa aixecar als dos per demostrar com en són més homes que l'Oliver,que així tothom n'aprendrà. Els dos se n'adonen que han obrat malament i s'asseuen altre cop. El Merlí els hi diu que en les seves classes no tolerarà cap tipus de discriminació cap a cap altre alumne, i que s'hi en descobreix cap serà implacable amb ells.

 A casa, el Joan li explica a la seva mare que tota la classe farà un boicot a la recollida d'aliments, ja que consideren que és una campanya hipòcrita. L'Aurèlia no hi està a favor, però li demana al seu fill que no li expliqui al seu pare, però el Joan li diu que té ganes de fer-lo enrabiar. El Jaume arriba i el Joan li explica el boicot, però el Jaume, cansat, no li diu res i marxa a descansar. El Santi es troba al Merlí a la sala de professors, i aquest li pregunta pel Bruno. El Merlí li diu que no li passa res i li pregunta si ha fet res. El Santi li explica que últimament li està faltant al respecte, però que coneix al Bruno de fa molt de temps i que sap que és bon noi, que alguna cosa li està passant. El Jaume entra al menjador, on el Joan i la seva mare estan llegint, i al entrar, el Joan s'aixeca i marxa. L'Aurèlia li diu que només el vol provocar, al que el Jaume li respon que li haurien d'explicar. L'Aurèlia creu que no és un bon moment i els dos acorden esperar. El Merlí arriba a casa enfadat i li demana explicacions al seu fill pel tracte que hi té amb el Santi. El Bruno li diu que li ha agafat mania al que el Merlí li diu que és ell qui li ha agafat mania al Santi i li diu és el seu professor i no li pot faltar al respecte. El Bruno li diu que no és el més indicat per parlar de respecte cap als professors, ja que l'Eugeni no li cau bé i no és talla de dir-li en la cara. Enfadat, el Bruno li diu al seu pare que el deixi estar.

    El Pol torna a casa de l'Iván per seguir amb les classes. Abans de començar, el Pol li regala un llibre a l'Iván, amb l'excusa de que se'l va comprar perquè el va recomanar el Merlí i llavors va veure que ja el tenia. L'Iván li diu que a ell no l'enganya i li demana la veritat. El Pol li diu que està intentat portar-se bé amb ell desprès de tot el que va passar a classe. L'Iván li que és sent malament pel que va fer a classe i que li ha comprat el llibre per demanar-li perdó perquè amb paraules costa més. El Pol li dóna la raó i es disculpa, i llavors comencen a estudiar anglès. L'Oliver para al Merlí per donar-li les gràcies per defensar-lo, ja que ningú abans ho havia fet. El Merlí li diu que el Marc i el Gerard són bons nois, al que l'Oliver, rient, li diu que l'únic que li ha dit marica ha sigut el Bruno. L'Oliver li diu que ja sap què és el què li passa i el Merlí li demana que l'ajudi. Els professors, enfadats, fan la feina que haurien de fer els de primer amb la campanya, queixant-se perquè l'han de fer ells. L'Albert i la Laia marxen un moment. L'Eugeni, aprofita que s'ha quedat sol amb el Toni per queixar-se per deixar al Merlí fer la seva amb el boicot de la recollida. EL Toni, fart, li diu que està molt cansat de l'Eugeni, i li diu que el seu problema és que al costat del Merlí és sent mal professor. L'Eugeni li marxa i li diu que no creu que hagi de seguir com a cap d'estudis. L'Aurèlia va a parlar amb el Merlí, el qual no li fa molta gràcia, per tots els problemes que està creant a casa seva. L'acusa d'haver canviat al Joan, ja que abans mai hauria fet un boicot a la campanya, al que el Merlí li diu que tard o d'hora el Joan havia de petar amb el pare que té. L'Aurèlia llavors li explica que el Jaume està malalt.

 Durant la classe del Santi, el Bruno continua amb els seus comentaris, intentant picar al Santi. El Santi intenta fer com si no passés res, però els riures continuen i li diu al Bruno que hauran de parlar. El Marc i el Gerard veuen a l'Oliver i s'acosten a ell per demanar-li disculpes. L'Oliver els hi dóna les gràcies i llavors els hi fa dos petons a cadascú i els hi diu perles, deixant als dos sense paraules. El Toni i el Merlí comenten el cas del Jaume, que li han diagnosticat càncer. El Toni, coneixent al Merlí, l'avisa de que el Joan no en sap res. Al Merlí no li sembla bé que els seus pares li amaguin, però el Toni li diu que això és cosa seva. El Toni li diu que està fart de que deixi anar bombes ideològiques a les seves classes, i li diu que es retractarà i dirà als alumnes que no té cap sentit que segueixin amb el boicot. El Gerard i el Joan parlen de la Mònica. El Gerard comenta que el Joan i ella s'han fet molt amics pel boicot, i llavors li explica que n'està molt enamorat, però que va perdre la seva oportunitat al CosmoCaixa. El Joan li recomana que li digui directament que li agrada. El Gerard li demana que l'ajudi i llavors el Joan li diu que li digui el que ell pensa sobre la Mònica, però el Gerard no se n'adona del que està passant. El Merlí li demana disculpes a la Gina, i li diu que els hi dirà als alumnes que deixin el boicot. Li diu que ho fa perquè li va demanar ella i la Gina s'alegra de sentir que ha canviat d'opinió.

 El Merlí està explicant Hume a la classe, quan arriba el Toni per assegurar-se que està complint la seva paraula d'acabar amb el boicot. El Merlí els hi diu que col•laborar amb la campanya és un acte que haurien de fer per ajudar als més necessitats, fet que deixa perplex al Joan. Aquest es confronta al Merlí per haver-se fet enrere només per acontentar al Toni. El Joan creu que ha sigut el seu pare qui l'ha convençut i marxa enfadat. El Joan va a buscar al seu pare a la cuina per confrontar-s'hi per haver fet canviar d'opinió al Merlí, però el Jaume li diu que no sap del que parla, ja que ell no ha parlat a¡en cap moment amb el Merlí. El Merlí arriba en plena discussió i demana parlar amb el Jaume a soles. El Merlí li diu que haurien d'explicar-li al seu fill el que està passant, però el Jaume li diu que l'Aurèlia vol esperar a uns resultats. El Santi i la Glòria comenten el cas del Bruno. La Glòria li diu que s'hauria d'imposar al que el Santi li diu que no ha passat res greu, que la classe ha anat bé. El Santi li diu que li agradaria entrar en una classe per menjar-la sencera, al que la Glòria diu que això no passa entre professors en un Institut. Mentrestant, la Laia i l'Albert estan a les dutxes fent exactament això: embolicar-se. La Tània i el Bruno estan escombrant sols la classe, com a part del seu càstig, quan la Tània li diu que s'està passant amb el Santi, el Bruno li diu que ella també es va passar en el seu moment amb una professora a 3r d'ESO, i la Tània marxa enfadada. El Merlí s'acosta al Joan i li diu que creu que hauria de parlar amb la seva mare.

 El Joan arriba a casa i li demana explicacions a al seva mare. L'Aurèlia s'enfada però finalment li explica el que està passant. Li explica que el seu pare està malalt, que li han detectat un càncer. Li diu que començarà el tractament aviat. El Joan li pregunta perquè han esperat tot aquest temps per explicar-li, i li diu que no el volien estressar ja que ara començarà els exàmens. Però el Joan s'enfada perquè l'únic que volen els seus pares és que sigui traient excel•lents. El Toni es confronta al Merlí per haver parlat amb el Joan. El Merlí es defensa dient que el seu pare no s'atrevia a explicar-li i que era la seva mare qui li estava ocultant. El Toni li diu que ell s'ha saltat la seva voluntat i ha fet el que ha volgut, com sempre. El Toni fart, li diu al Merlí que farà tot el possible perquè deixi de fer classes al Guimerà. El Santi para al Bruno a la sortida i li diu que els professors estan aquí per vocació i que és molt trist veure alumnes com ell que fan que perdin les ganes d'anar a treballar. El Bruno, no vol sentir el que li diu i marxa, però abans el Santi li diu que l'està fent servir de mirall dels seus problemes.

     A l'escola de ball, el Bruno s'hi troba a l'Oliver que li diu que s'apunti amb ell a fer claqué, però el Bruno no li fa cas i marxa, però se'l queda mirant uns segons d'amagat. El Joan espera al Merlí a l'entrada de casa seva i aquest el fa passar a dins. El Joan té por de que el seu pare es mori, al que el Merlí li diu que se'n sortirà. El Joan li explica que aquests últims anys amb el seu pare han sigut molt difícils perquè el seu pare ha fet el que ha volgut amb ell i ell s'ha deixat fer i li confessa plorant que havia desitjat que es morís. El Merlí li diu que no és culpa seva el que li està passant, i li diu que ara la seva relació amb el seu pare canviarà. El Merlí li diu que li vindria bé follar, que aprofiti ara que està enamorat. El Joan li diu que ell no n'està enamorat i el Merlí li diu que li va explicar a l'hospital que li agradava la Mònica. El Joan diu que a ella no li agrada, però el Merlí li diu que això no ho pot saber. El Joan torna a casa i ajuda al seu pare a arreglar la maqueta que va trencar. El Merlí rep una trucada a mitja nit del Toni. Quan el Bruno arriba a casa, li explica que el Santi ha mort d'un infart.

## Elenc

* David Solans com Bruno Bergeron
* Pau Durà com Toni
* Pere Ponce com Eugeni Bosch
* Anna M. Barbany com Carmina Calduch (\*)
* Marta Marco com Gina Castells

(\*) No apareix tot i sortir als crèdits

* Merlí Bergeron
* Bruno Bergeron
* Toni
* Eugeni Bosch
* Gina Castells
* Berta Prats
* Joan Capdevila
* Tània Illa
* Mònica de Villamore
* Pol Rubio
* Marc Vilaseca
* Albert
* Gerard Piguillem
* Laia
* Glòria
* Santi
* Jaume Capdevila
* Oliver Grau
* Aurèlia Bonet
* Iván Blasco
* Míriam Blasco
1/21

* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Carlos Cuevas com Pol Rubio
* Adrian Grösser com Marc Vilaseca
* Rubén de Eguía com Albert
* Marcos Franz com Gerard Piguillem
* Mar del Hoyo com Laia
* Assun Planas com Glòria
* Pep Jové com Santi
* Jordi Martínez com Jaume Capdevila
* Iñaki Mur com Oliver Grau
* Victòria Pagès com Aurèlia Bonet
* Pau Poch com Iván Blasco
* Anna Ycobalzeta com Míriam Blasco

## Continuïtat

* El Santi mor d'un infart.
* El Pol demana perdó a l'Iván.
* El Joan descobreix que al seu pare li han diagnosticat un càncer.

## Frases

**Merlí**: Perquè collons hem de complir nosaltres la penitència que han de pagar els desgraciats que han provocat tot això?

**Toni**: Merlí collons que això és pels necessitats
**Merlí**: Si, si, Toni, si, tu ho has dit, pels necessitats, I jo sóc professor.

**Tània**: Tu veig que el portes molt bé el tema gai
**Oliver**: Doncs com tu el tema hetero

**Merlí**: Jo quan sento la paraula valors, tremolo

**Bruno**: (A l'Oliver) Que no em diguis perla, marica

**Gina**: Tu no vols que sigui presidenta de l'AMPA, no?
**Merlí**: En això tens raó, no m'agrada que et fiquis en aquest ambient sectari, de pares desconfiats, que vénen a controlar el que fan els seus nens i a dir als professors com hem de fer les classes.

**Gina**: Sóc la mare d'un alumne. Tu creus que m'has de parlar d'aquesta manera?
**Merlí**: Si, però resulta que tu i jo follem de tant en tant. I hi ha prou confiança per dir-nos les coses clarament, no, Gina?
**Gina**: Quins collons que tens!

**Merlí**: Vinc a substituir la Laia, que està arreglant el món amb la recollida d'aliments.

**Merlí**: (Al Bruno) Puc parlar amb tu sense que miris una pantalla?

**Merlí**: Ja saps el que costa sortir de l'armari.
**Oliver**: Què he de saber, jo? Si mai he estat dins l'armari.

**Aurèlia**: Merlí, perquè provoques problemes a la meva família?
**Merlí**: Ui, quina mandra...

**Joan**: (Al Jaume) Papa, jo no vull que et passi res.
## Música

* **VARIACIONS GOLDBERG BWV988**, J. S. Bach

Sona mentre el Joan arregla la maqueta amb el seu pare i el Merlí li explica al Bruno que el Santi ha mort.

## Curiositats

* **David Hume** va ser un filòsof escocès del segle XVIII. Se'l considera el més important dels empiristes britànics
* L'Anna M. Barbany (Carmina Calduch) apareix en els crèdits tot i no aparèixer en l'episodi
* Aquest capítol marca l'última aparició de Pep Jové (Santi), per la mort del seu personatge.